  Майя Бывальцева 9-тӥ толсурлы Удмуртиын коронавирусэн черлан 184 выль учыръёсты пусйизы. Висьыны усемъёс пӧлын 32 пиналъёс но 65 арессэс ортчем 16 арлыдоос. Со сярысь элькунысь оперативной штаб ивортӥз. Диагнозы Ижкарын 119 улӥсьёслэн зэмаз, Эгра ёросын – тямыс, Воткаын, Каракулино, Сьӧлта ёросъёсын – быдэн сизьым, Можгаын – куать, Дэбес, Камбарка ёросъёсын, Сарапулын – быдэн ньыль, Алнаш, Вавож, Грак, Сюмси ёросъёсын – быдэн кык, Вотка, Дэри, пичи Пурга, Сарапул, Ува, Шаркан ёросъёсын – быдэн одӥг муртлэн. 137 адями йӧназ. Ньыль мурт улонысь кошкиз. Кык кышномуртъёслы 82 арес вал, воргоронъёслы 64 но 82 арес 9-тӥ толсурлы Удмуртиын коронавирусэн черлан 76 сюрс 857 учыръёс лабораториосын зэматэмын. 64 сюрс 606 адями йӧназ, 3 сюрс 302 мурт улонысь кошкиз. Та дыре 150 висисьёслэн тазалыксы секыт лыдъяське. Берло нунал ӵоже коронавируслы 3 сюрс 637 эскеронъёс ортчытӥзы. Коронавируслэсь прививка 652 сюрс 768 адями пуктӥз, со пӧлысь 470 сюрс 796 мурт кык компонентэн. «Спутник Лайт» вакцинаез 112 сюрс 850 адямилы пуктӥзы. Тегъёс: Тазалык Ижкар висён Удмуртия коронавирус  